
Europos Parlamentas,
[bookmark: _GoBack]–	atsižvelgdamas į 2024 m. kovo 12 d. Komisijos pasiūlymą dėl Karen Braun-Munzinger skyrimo Bendros pertvarkymo valdybos nare (C9-0064/2024),
–	atsižvelgdamas į 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010[footnoteRef:1], 56 straipsnio 6 dalį, [1:  	OL L 225, 2014 7 30, p. 1.] 

–	atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes[footnoteRef:2], [2:  	Priimti tekstai, P8_TA(2019)0211.] 

–	atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“[footnoteRef:3], [3:  	Priimti tekstai, P9_TA(2020)0017.] 

–	atsižvelgdamas į Darbo tvarkos taisyklių 131 straipsnį,
–	atsižvelgdamas į Ekonomikos ir pinigų politikos komiteto pranešimą (A9-0150/2024),
A.	kadangi Reglamento (ES) Nr. 806/2014 56 straipsnio 4 dalyje nustatyta, jog to reglamento 43 straipsnio 1 dalies b punkte nurodyti Bendros pertvarkymo valdybos nariai skiriami atsižvelgiant į nuopelnus, gebėjimus, bankų ir finansų reikalų išmanymą ir su finansų priežiūra, reguliavimu ir bankų pertvarkymu susijusią patirtį;
B.	kadangi Parlamentas yra įsipareigojęs užtikrinti lyčių pusiausvyrą aukščiausiuose postuose bankininkystės ir finansinių paslaugų srityje; kadangi visos Sąjungos ir nacionalinės institucijos ir įstaigos turi įgyvendinti konkrečias priemones lyčių pusiausvyrai užtikrinti;
C.	kadangi pagal Reglamento (ES) Nr. 806/2014 56 straipsnio 6 dalį Komisija 2024 m. vasario 21 d. patvirtino galutinį kandidatų eiti Bendros pertvarkymo valdybos nario pareigas sąrašą;
D.	kadangi pagal Reglamento (ES) Nr. 806/2014 56 straipsnio 6 dalį Komisija galutinį sąrašą pateikė Parlamentui;
E.	kadangi 2024 m. kovo 12 d. Komisija patvirtino pasiūlymą dėl Karen Braun-Munzinger skyrimo Bendros pertvarkymo valdybos nare ir pateikė jį Parlamentui;
F.	kadangi tada Parlamento Ekonomikos ir pinigų politikos komitetas ėmėsi tikrinti į Bendros pertvarkymo valdybos narius pasiūlytos kandidatės duomenis, ypač atsižvelgdamas į Reglamento (ES) Nr. 806/2014 56 straipsnio 4 dalyje nustatytus reikalavimus;
G.	kadangi 2024 m. kovo 20 d. Ekonomikos ir pinigų politikos komitetas surengė klausymą su Karen Braun-Munzinger, per kurį ji pasakė įžanginę kalbą ir po to atsakė į komiteto narių pateiktus klausimus;
1.	pritaria Karen Braun-Munzinger skyrimui Bendros pertvarkymo valdybos nare penkerių metų kadencijai;
2.	paveda Pirmininkei perduoti šį sprendimą Europos Vadovų Tarybai, Tarybai, Komisijai ir valstybių narių vyriausybėms.

